স্টেজ নেই। নেই বিপুল জনতার হর্ষধ্বনি। যিনি গান গাইছেন তাঁর পোশাক দেখেই বোঝা যায়, আর্থ-সামাজিক পরিকাঠামোর নীচের স্তরের এক প্রতিনিধি তিনি, সম্ভবত পথবাসী। দারিদ্রের ছাপ কিন্তু কণ্ঠে কোনও প্রভাব ফেলতে পারেনি। তাঁর কণ্ঠই সোশ্যাল মিডিয়া জুড়ে ভাইরাল। 

এই বিষয়ে অন্যান্য খবর

সেফ-কন্যা সারা’র শরীরী হিল্লোলে কাঁপল ইন্টারনেট! দেখুন ভাইরাল নাচের ভিডিও


‘ফিলমি জগৎ’ নামের একটি ফেসবুক পেজে ভিডিওটি শেয়ার হওয়ার সঙ্গে সঙ্গেই সেটি নিয়ে রীতিমতো হই হই পড়ে যায় ফেসবুক-সহ অন্যান্য সামাজিক মাধ্যমগুলিতে। ভিডিও-য় দেখা যাচ্ছে, ওই মহিলা ‘১৯৪২ আ লাভ স্টোরি’ (১৯৯৪) ছবির ‘কুছ না কহো’ গানটি গাইছেন। তার পরে তিনি গেয়েছেন কবি প্রদীপের ‘অ্যায় মেরে বতন কি লোগো’ গানটি। আর এই দুই গানেই তিনি মন জিতে নিয়েছেন নেটিজেনদের। 
এরই মধ্যে প্রায় ৭৪ হাজার শেয়ার হয়ে গিয়েছে। হয়ে চলেছে। মহিলার গায়কী দেখে বিস্মিত হয়ে গিয়েছেন সবাই। রীতিমতো প্রশিক্ষণপ্রাপ্ত গায়িকার মতো তিনি গানগুলি গেয়েছেন। আর এখানেই উঠছে প্রশ্ন। এই টেকনোলজির বাড়বাড়ন্তের যুগে নিত্যিনতুন সফটওয়্যার আসছে বাজারে। ওই মহিলার কণ্ঠস্বর সত্যিই তাঁর কি না, সে ব্যাপারে সন্দেহ প্রকাশ করেছেন কেউ কেউ। তাঁদের মতে, গান গাইবার সময়ে আশপাশের শব্দ সেভাবে শোনা যাচ্ছে না ওই ভিডিওয়। গানটিতে শব্দের অনুরণনে স্টুডিয়োর আবহও খুঁজে পেয়েছেন কেউ কেউ। কাজেই ওই মহিলার কণ্ঠস্বরই ওই গানে শোনা যাচ্ছে, নাকি এর আড়ালে কোনও ডাবিংয়ের কায়দা আছে— সে ব্যাপারে কিন্তু নেটিজেনদের একটি অংশ সন্দিহান। 
এখানে রইল সেই ভিডিওটি। আপনার মত কী, তা জানতে আগ্রহী এবেলা.ইন।